Årsberetning 2019

Året startede, med regionalforsamling, ganske som vi plejer. Der var også den gang god opbakning fra medlemmerne, samt en masse gode debatter.

6/4

Vi afholdt grønt bevis, der var kun 2 deltagere, som vores chefinstruktør Morten underviste i teori, på hans værksted. Det praktiske foregik i Kettinge grusgrav, og de bestod begge.

Der var frikørsel bagefter. Grillen blev tændt og vi var 15medlemmer til pølser, brød og sodavand. Solskin, dejlig dag

6/5

Opstart på udekaffe, dette foregik, ved at vi kørte forbi Lydolphs ishus midt i Nykøbing. Det er store is.

Da det var en aften med en god blæst, kørte vi en pæn tur ud til Donnemose, ved strandkanten, på østfalster. Her indtog vi den medbragte kaffe og Birthes kage i havestuen.

Der var 5 biler og 9 medlemmer,med dennne aften, flot.

12/5

Lone og Peter kørte forest til en flot greenlaning, på Vestlolland, dette som træningstur til LA-NITTEN, turen blev efterfølgende justeret lidt. Turen fik meget ros under landstræffet.

Vi var 8 biler, med 13 medlemmer, god opbakning.

6/6u

Udeklub kaffe, start ved Radsted kirke, vi kørte på småveje, til Guldborg ved Lagunen. De havde gode is, og vi havde selv kaffen med.

4 biler, hyggelig aften.

15-16/6

Det skulle have været opstart på primitiv camping, vi havde fået en god pris på den campingplads, på Marienlyst, hvor der blev afholdt LA-NITTEN. Vejret var dårligt, og der var kun 1 tilmeldt. Da vi var nogen, der havde travlt med forberedelserne til LA-NITTEN. Vi prøver igen på et andet tidspunkt, med en weekend.

30/6

Vores greenlaning ekspert Kenneth, havde lavet en tur på Falster, denne skulle bruges til LA-NITTEN. Vi prøvekørte, havde frokost med, og spiste is på Stubbekøbing havn, denne gang var der 8 biler, der kørte med.

God tur, med LR hygge.

Uge 30

I år havde regionerne Sydsjælland og Lolland Falster slået sig sammen, omkring afholdelse, af årets LR træf. Dette foregik på Marielyst på Falster, under navnet LA-NITTEN.

Under planlægningen, holdt vi møder ca 1 gang om måneden, der har været holdt ca 10 -12 møder.

Vi havde regnet med 95 deltagende enheder, men det endte med 136 tilmelde enheder. Dette gjorde at der måtte rydes et større område på campingpladsen, i sidste øjeblik, så alle kunne være der.

Der kom deltagere fra Norge, Holland, og Tyskland.

Vi var heldige med vejret, havde kun en regnvejrsdag, om tirsdagen, dejligt det tog lidt af støvet.

Jeg havde kontaktet vores lokale avis, Folketidende. Så de kunne lave en god artikel om træffet. Beate lavede et indslag, der blev sendt til TV2 - øst. Indslaget kan ses på den facebook gruppe, der hedder la-nitten.

Tak til Lone og Peter for jeres greenlaning ture på Lolland, disse blev kørt 2 gange og fik meget ros fra deltagerne.

Tak til Emil og Kenneth for at køre greenlaning på Falster 3 gange. Samt for at lave tur beskrivelser til begge ture, sådan at man kunne læse om hvad man kørte forbi, samt evt. køre turene selv. Det kom der også meget ros for.

Tak til Karin og Gaute, for jeres store hjælp før opstarten, af træffet, samt under LA-NITTEN, dette var med til, at vi kunne starte det hele op, om søndagen kl 12.00.

Tak til Kent, for at du ville gå i Kettinge grusgrav i en uge, samt dine besøg på pladsen. Dejligt at se du fik interesse for banebygning.

Tak til Carsten, for hjælpen med alle mulige ad` hoc opgaver. Toiletvogn m.m.

Tak til Einer, for at du ville bruge en hel dag, på min skøre ide, om at hente en gammel land Rover i Vedersø i Vestjylland. Bilen blev skåret igennem, og der blev en bar ud af den, samtaleemne for en del af LA-NITTEN.

Tak til Beate og Elisabeth, i styrede plads indretningen med hård hånd, så vi kunne være der alle sammen. Vi satsede på 95, og blev 136.

Samt styring af mad billetter, så vi kunne få plads til efternølerne også.

4/8

Kenneth havde lavet en flot tur, på Ild- dag, international land Rover dag. Hvor landrover ejere fra hele verden kører en tur samme dag.

Vi startede på Farø p-plads, kørte til Kalvehave havn, hvor vi smagte på deres is, derefter mod Sydsjælland,mod noget der hedder Petersværft. Her blev der i 1777 opført i skibsværft, her er bygget det største danske skib, der er bygget uden for København. Værfte blev fra 1807 -1814 benyttet til at genopbygge den danske flåde, der gik tabt i 1807 .

Vi var 10 biler, flot fremmøde, god tur og dejlig historie Kenneth, og så i solskin.

6/8

Udekaffe, kørte rundt på Lolland og endte ved Bandholm. Spiste is, og drak vores medbragte kaffe og kage. Sad nede ved vandet, dejlig lun aften

18/8

Terræn dag. Der kom 3 biler, kedeligt vejr, så grillen blev flyttet til carporten på Tingstedvej. Her blev den tændt og pølserne fortæret, der var lagkage rester fra områdets vejfest, disse havde vi fået lov at fortære.

God landrover snak.

15/9

Greenlaning startede ved Musse fritidsområde, kørte mod bunddragerne og tog kaffepause ved Lyttesholm naturcenter, i regnvejr. Fik lov at drikke kaffe inde. 5 biler og 7 personer + 1 hund

Godt sted.

6/9

Ny trailer. Carsten og jeg havde fundet en trailer på den blå avis, denne stod i Tårnby, på Amager. Vi kørte ind for at kikke på den, syntes prisen var ok, fik den omregisteret, herefter på krogen hjem. Thomas, Carsten rensede af for gammelt klæb.

Thomas havde nogle landrover tryk, som er blevet klæbet på. Efter at den var blevet renset for gammelt klister. Kenneth og Henri har været med til at indrette den, så den er nem og finde tingene i.

Kenneth og Henri fik lavet strøm og nyt stik.

Flot køretøj.

6/10

Terræn kørsel og indvielse af ny trailer, i Kettinge grusgrav.

God dag, med grillen tændt og 16 medlemmer til pølser og brød + sodavand. Masser af LR snak i solskin.

18/10

Maribo veteranbane, havde kontaktet os, om vi ville være med igen i år, til at være hyggelig uhyggelige ude i skoven.

Vi kom med 7 biler, Kent havde pakket sin LR ind som spøgelse. Randi og Henris store græskar med lys i, var med igen i år.

Veteranbanen havde snittet rigelig med græskar, så vi kunne pynte vores biler. De er glade for vi kommer, og vi havde det sjovt. Vi får en tur med veterantog til sommer.

23/11

Julefrokost. Vi mødtes ved Føtex kl 13, kørte herefter til Majbølle gl mølle, hvor der var et julemarked. Der var mange sjove ting, herefter kørte vi til Virkethus, hvor vi spiste æblekage og drak vores medbragte kaffe. Dejlig tradition. Vi fik et enkelt glas “kølervæske”, for at tage den værste kulde.

Derfra hjem til varmen på loftet, julefrokost fra Schous, som vi plejer. Beate havde lavet ris`a la mande med mandelgaver. Pakkeleg, og byttet på kryds og tværs. Det rene tyveri.

Hovedklubben havde afsat 10.000kr til hver region. Vi søgte om at få dækket udgifterne til vores julefrokost, der har vi fået. Arrangementet var derfor gratis for deltagerne

Godt tænkt af HB.

Stort tak til alle der har deltaget i regionens arrangementer.